फेन्सिङ संघको महासचिवबाहेक सबै पदमा निर्विरोध
नेपाल फेन्सिङ संघको पाँचौं चुनावी साधारणसभाले सुनिलकुमार श्रेष्ठलाई अध्यक्षमा पुनः निर्वाचित गरेको छ । राजधानीमा बुधबार सम्पन्न सभामा महासचिवबाहेक अन्य पदमा सर्वसम्मत चयन भएको थियो । महासचिवमा सुजनलाल श्रेष्ठ निर्वाचित भए । उनले अभिषेक कार्कीलाई हराएका थिए ।
काठमाडौँ — नेपाल फेन्सिङ संघको पाँचौं चुनावी साधारणसभाले सुनिलकुमार श्रेष्ठलाई अध्यक्षमा पुनः निर्वाचित गरेको छ । राजधानीमा बुधबार सम्पन्न सभामा महासचिवबाहेक अन्य पदमा सर्वसम्मत चयन भएको थियो । महासचिवमा सुजनलाल श्रेष्ठ निर्वाचित भए । उनले अभिषेक कार्कीलाई हराएका थिए ।सुजनलालल २७ र अभिषेकले ८ मत पाएका थिए । यसअघि सुजनलाल महासचिव र अभिषेक सचिवमा थिए । अभिषेक फेन्सिङका प्रशिक्षक पनि हुन् ।१५ सदस्यीय कार्यसमिति उपाध्यक्षमा निराकरमान सिंह रेग्मी, हेल्गा राणा रायमाझी, राजेन्द्र श्रेष्ठ, सन्जिव तुलाधर र विजय शाही निर्वाचित भए । सचिवमा प्रवीणलाल नापित, कोषाध्यक्षमा अनुप कपाली तथा सदस्यमा थानेश्वर ढकाल, सुरेन्द्रप्रसाद चौधरी, सतिशराम वैद्य, ज्ञानबहादुर तामाङ, त्रैलोक्यनाथ पाण्ड्ये र सविन मानन्धर चुनिए ।नवनिर्वाचित कार्यसमितिको बुधबारै बसेको बैठकले एलिशा अधिकारी र कल्पना खड्कालाई सदस्य पदमा मनोनीत गरेको छ ।